Wonten ing celakipun Tlaga Tazawa wonten kathah padusan toya panas (onsen) déné ingkang dugi punika pelancong saking laladan-laladan ing Jepang. Kajawi punika wonten kathah ugi matsuri ingkang nawèkaken kabudayan ingkang naté kelampahan saking Jepang kuna. Kakunodate punika kutha alit ingkang wonten kathah griya samurai . Griya Aoyagi kala rumiyin papanipun Odano Naotake, tiyang ingkang kapisan damel ilustrasi anatomi awak manungsa ing Jepang. Griya mau sapunika dados musiyum lan gladri saking ilustrasi medis lan barang-barang tradhisional.